**Srebırna Təbiət Qoruğu** (bolq. Природен резерват Сребърна / Priroden rezervat Srebarna) — Bolqarıstanın şimal-şərqində (Cənubi Dobruca), eyniadlı kəndin yaxınlığında, Silistra şəhərinin 18 km qərbində, Dunay çayının 2 km cənubunda yerləşən təbiət qoruğu. Qoruq Srebırna gölünü və ətraf əraziləri əhatə edir, quşların Avropa ilə Afrika arasındakı miqrasiya marşutu olan Portika yolunun üzərində yerləşir.

Qoruğun sahəsi 6 km2, bufer zonasının sahəsi 5,4 km2 təşkil edir. Gölün dərinliyi 1–3 metr arasında dəyişir. Qoruqda muzey fəaliyyət göstərir, bu muzeydə qoruq ərazisi üçün nadir olan quş növlərinin doldurulmuş maketləri sərgilənir.

Tarix
-----

Mənzərə.
Srebırna gölü keçmişdə bir çox əcnəbi bioloqlar tərəfindən bir çox dəfə tədqiq edilmişdir. Göl ilə maraqlanan ilk bolqar alim buranı 1911-ci ildə ziyarət etmiş Aleksi Petrov olmuşdur. 1913-cü ildə Cənubi Dobruca Rumıniyanın əlinə keçmişdir, amma Bolqarıstan 1940-cı ildə bu torpağı geri almışdır. Petrov gölün yaxınlığında yuvalayan quş koloniyalarını öyrənmək üçün gölü bir dəfə də ziyarət etmişdir.

Ərazi 1948-ci ildə təbiət qoruğu, 1975-ci ildə Ramsar yeri elan edilmişdir. 1983-cü ildə isə UNESCO tərəfindən Ümumdünya İrsi siyahısına daxil edilmişdir.

Əfsanələr
---------

Gölün adının mənşəyi ilə bağlı bir neçə əfsanə mövcuddur. Bir əfsanə peçeneqlərlə qeyri-bərabər döyüşdə gölün yaxınlığında ölən *Srebrist* adlı xan haqqındadır. İkinci əfsanə isə gölün sahillərində görünən və gümüşlə (bolqar dilində *"srebro"* *"gümüş"* deməkdir) dolu olan qayıq haqqındadır. Üçüncü və daha inandırıcı əfsanəyə görə isə göl bu adını Ayın bədirlənməsi zamanı səthinin gümüş rənginə çalmasıdır.

Ətraf mühit
-----------

Muzeydə sərgilənən qutanlar.
### Flora

Gölün ətrafında qamış kimi hidrofitlər geniş yayılmışdır. Qoruq ərazisində 139 bitki növü müəyyən edilmişdir. Onlardan 11-i yox olmaq təhlükəsi ilə üz-üzədir.

### Fauna

Qoruğun faunası zəngindir. Srebırna Təbiət Qoruğunda 39 məməli növü, 21 sürünən və suda-quruda yaşayan növü və 10 balıq növü yaşayır. Burada yuvalayan 139 quş növü müəyyən edilmişdir: qıvrımlələk qutan, fısıldayan qu quşu, boz qaz, bataqlıq belibağlısı, *Luscinia svecica*, vağ, qarabattaq və s.

Adlandırma
----------

Antarktida materikinin Cənubi Şetland arxipelağının Livinqston adasındakı Srebırna buzlağı adını bu qoruqdan almışdır.

İstinadlar
----------

1. 1 2 3  *Rəsmi sayt.* "Qoruq ərazisinin tarixi - История" (bolqarca). 2020-08-13 tarixində arxivləşdirilib. İstifadə tarixi: 7 aprel 2016.
2. ↑  *The Encyclopedia of Earth.* "Srebarna Nature Reserve" (ingilis). İstifadə tarixi: 7 aprel 2016.
3. ↑  *BulgarianTravel.* "Biosphere Reservation of Srebarna – village of Srebarna" (ingilis). 2014-02-28 tarixində orijinalından arxivləşdirilib. İstifadə tarixi: 7 aprel 2016.
4. ↑  *UNESCO.* "Srebarna Nature Reserve in UNESCO site" (ingilis). 2017-04-17 tarixində arxivləşdirilib. İstifadə tarixi: 7 aprel 2016.

Xarici keçidlər
---------------

* srebarnalake.com — Srebırna Təbiət Qoruğunun rəsmi saytı

| ⛭Bolqarıstanın qorunan təbiət əraziləri |
| --- |
| Milli parklar | 
* Mərkəzi Balkan
* Pirin
* Rila

 |
| Təbiət parkları | 
* Belasitsa
* Bulgarka
* Qızıl qumlar
* Persina
* Rila monastırı
* Rusenski Lom
* Şumensko tavası
* Sinite Kamani
* Strandja
* Vitoşa
* Vraçanski Balkan

 |
| Təbiət qoruqları | 
* Atanasovsko gölü
* Burqas gölü
* Bistrişko Branişte
* Boatin
* Mərkəzi Rila qoruğu
* Çenqene Skele
* Jhendema
* İbar
* Kaliakra
* Kamçiya
* Kozya Stena
* Mandra gölü
* Paranqalitsa
* Peeşti Skali
* Poda
* Severen Jhendem
* Silkosiya
* Skakavitsa
* Sokolna
* Srebırna
* Sredoka
* Stara Reka
* Steneto
* Tisovitsa
* Torfeno Branişte
* Tsariçina
* Usunqeren
* Uzunbodjak
* Vitanovo

 |
| **Commons page Vikianbar kateqoriyası** •
**Category Kateqoriya** |

| ⛭Bolqarıstanda yerləşən UNESCO-nun ümumdünya irsi obyektləri |
| --- |
|  | Boyana kilsəsi  • Madara süvarisi  • İvanova mağara kilsələri  • Qazanlıq məzarlığı  • Nesebır şəhərinin qədim hissələri  • Pirin Milli Parkı  • Rilski monastır  • Srebırna Təbiət Qoruğu  • Sveştarı məzarlığı |  |
| **Commons page Vikianbar kateqoriyası** •
**Category Kateqoriya** |

|  |  |
| --- | --- |
|  Bu şablona bax   Lüğətlər və ensiklopediyalar | Britannica (onlayn) |
| Normativ yoxlama | GND: 4732024-2 · LCCN: sh00009949 · SUDOC: 167673807 · VIAF: 243879074 · WorldCat VIAF: 243879074 |